Ljudje še vedno pogosto ne ločijo razlike med armirano-betonsko talno ploščo in armirano-betonsko temeljno ploščo. Največja razlika je v sami izvedbi, njuni debelini, poziciji in posledično porazdelitvi obtežbe objekta na temelje. Naloga betonske plošče je prenos obtežbe na pasovne temelje, medtem ko temeljna plošča nadomešča pasovne temelje. Debelina betonske plošče je običajno od 12 do 15 centimetrov, medtem ko je debelina temeljne plošče še enkrat večja.
Cena izdelave betonske plošče je odvisna od marke uporabljenega betona, od debeline in dimenzij betonske plošče in od vrste in debeline armature, ki jo uporabite za izdelavo betonske plošče. Za izdelavo enostavne armirano-betonske plošče dimenzije 150 m2 in debeline 20 cm boste odšteli približno 7.000-9.000 evrov.